સમાજને શિક્ષિત બનાવવાના આશય સાથે શરૂ થયેલા આ ટ્રસ્ટે શિક્ષણના ફીલ્ડમાં અદ્ભુત કામ કર્યું. સો વરસ પહેલાં સમાજમાં વરસે માંડ એક જ વ્યક્તિ ગ્રૅજ્યુએટ થતી હતી એ સંખ્યા ૫૦મા વરસે ૨૯૦ થઈ અને આજે તો ૨૦૦૦ની છે. આ સંદર્ભમાં અજયભાઈનું કહેવું છે કે સમાજના લોકો બિઝનેસ સારો કરી લેતા હતા, પણ શિક્ષણનું પ્રમાણ નહીંવત્ હતું. સમાજની દરેક વ્યક્તિ શિક્ષિત થાય એ જરૂરી છે. ભણવા ઇચ્છતો કોઈ સ્ટુડન્ટ પૈસાના અભાવને લઈને શિક્ષણથી વંચિત ન રહેવો જોઈએ એ આશય સાથે શરૂ થયેલા આ ટ્રસ્ટ દ્વારા અત્યાર સુધીમાં ૨૩ હજાર વિદ્યાર્થીઓને મદદ મળી છે. ક.વી.ઓ. સમાજની પાંચેક લાખની કુલ વસ્તીમાંથી મુંબઈમાં ચાર લાખ લોકો છે. સમાજની આ પહેલને કારણે હવે શિક્ષણનું સ્તર અનેક ગણું વધી ગયું છે.